
15 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 892 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αύξηση του αριθμού των Κτηματολογικών Δικα¬ 
στών Βέροιας. 

2 Καθιέρωση υπερωριακής εργασίας, με αμοιβή, 
κατά τις απογευματινές, νυχτερινές ώρες καθώς 
και τις Κυριακές και εξαιρέσιμες ημέρες για το 
έτος 2018 για το προσωπικό που υπηρετεί στο 
Τμήμα Εμπορίου και Τουρισμού της Δ/νσης Ανά¬ 
πτυξης Π.Ε. Ιωαννίνων της Περιφέρειας Ηπείρου. 

3 Καθορισμός εσωτερικού κανονισμού της κλινικής 
με τίτλο: «Α' Παθολογική Κλινική» του Τομέα Πα¬ 
θολογίας του Τμήματος Ιατρικής της Σχολής Επι¬ 
στημών Υγείαςτου Αριστοτελείου Πανεπιστημίου 
Θεσσαλονίκης. 


ΑΠΟΦΑΣΕΙΣ 

Αριθμ. 11428 _ (1) 

Αύξηση του αριθμού των Κτηματολογικών Δικα¬ 
στών Βέροιας. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις της παρ. 6 του άρθρου 16 του 
ν. 2664/1998 (Α'275), όπως αντικαταστάθηκε από τις 
διατάξεις του άρθρου 46 του ν. 3659/2008 (Α'77). 

2. Την απόφαση με αριθμό 96836/1.7.2009 (ΒΊ496), 
όπως ισχύει μετά την τροποποίησή της με τις με αριθμό 
20758/9.3.2010 (Β'314), 71853/21.7.2010 (ΒΊ 177) και 
13056/15.2.2011 (Β'425 όπως διορθώθηκε στο Β'692) 
όμοιες. 

3. Το έγγραφο του Πρωτοδικείου Βέροιας με αριθμό 
121/31.1.2018. 

4. Το γεγονός ότι από την παρούσα δεν δημιουργείται 
δαπάνη. 

5. Το π.δ. 125/2016 (Α'210), αποφασίζουμε: 

Τροποποιούμετηναπόφασημεαριθμό 96836/1.7.2009, 

όπως ισχύει, ως προς τον αριθμό των κτηματολογικών 


δικαστών στο Πρωτοδικείο Βέροιας, αυξάνοντάς τους 
κατά ένα (1), οριζομένου του συνολικού αριθμού τους 
σε δύο (2). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2018 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. 534 _ (2) 

Καθιέρωση υπερωριακής εργασίας, με αμοιβή, 
κατά τις απογευματινές, νυχτερινές ώρες καθώς 
και τις Κυριακές και εξαιρέσιμες ημέρες για το 
έτος 2018 για το προσωπικό που υπηρετεί στο 
Τμήμα Εμπορίου καιΤουρισμούτηςΔ/νσηςΑνά- 
πτυξης Π.Ε. Ιωαννίνων της Περιφέρειας Ηπείρου. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου του 159,186 και 282 παρ. 
1 του ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του π.δ. 140/2010 «Οργανισμός Πε¬ 
ριφέρειας Ηπείρου»(ΦΕΚ 233/Α727-12-2010) και την 
υπ' αριθμ. πρωτ.: 202855/27-12-2016 (ΑΔΑ: 62Ν30Ρ1Γ- 
ΓΤΔ)απόφαση του Γενικού Γραμματέα Αποκεντρωμένης 
Διοίκησης Ηπείρου και Δυτικής Μακεδονίας που αφορά 
την «Τροποποίηση του Οργανισμού της Περιφέρειας 
Ηπείρου» (ΦΕΚ 4400/Β730-12-2016). 

3. Τις διατάξεις του αρ. 25 παρ. 7 του ν. 2738/1999 

4. Τις διατάξεις του αρ. 20 του ν. 4354/2015 (ΦΕΚ 176/ 
τ.Α716-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαβρωτικών μεταρρυθμίσεων». 

5. Τιςδιατάξειςτουαρ. 6 «Μείωση ορίων υπερωριακής 
απασχόλησης» του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α72010). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'892/15.03.2018 


6. Την με αριθμ. πρωτ. 2067/137/10-1-2018 βεβαίωση της Δ/νσης Οικονομικού της Π.Ε. Ιωαννίνων της Περιφέρειας 
Ηπείρου περί ύπαρξης σχετικής πίστωσης. 

7. Την υπ' αριθμ. πρωτ. 12318/25-1-2018 απόφαση της Αποκεντρωμένης Διοίκησης Ηπείρου-Δυτικής Μακεδονίας περί 
«καθιέρωσης 24ωρης καθημερινής λειτουργίας καθώς και κατά τις Κυριακές και εξαιρέσιμες ημέρεςτουΤμήματος Εμπορίου 
καιΤουρισμού της Δ/νσης Ανάπτυξης Π.Ε. Ιωαννίνων για το έτος 2018», η οποία δημοσιεύτηκε στο (ΦΕΚ 431 /Β714-2-2018). 

8. Την ανάγκη απασχόλησης κατά τις απογευματινές, νυχτερινές ώρες καθώς και τις Κυριακές και εξαιρέσιμες ημέ¬ 
ρες πέραν του κανονικού ωραρίου, υπαλλήλων του τμήματος Εμπορίου καιΤουρισμού της Δ/νσης Ανάπτυξης Π.Ε. 
Ιωαννίνων της Περιφέρειας Ηπείρου καθόσον επιβάλλεται από την φύση του αντικειμένου, λόγω της εργασίας που 
πραγματοποιούν σύμφωνα με τον ν. 4177/2017 (ΦΕΚ/Α/171/13-11-2017), συμμετέχοντας σε Τριμελείς Επιτροπές 
Παραγωγικών Βεβαιώσεων Υπαίθριου Εμπορίου ή κλιμάκια ελέγχου ΚΕΛΑΥΕ ή εξ αντικειμένου της Υπηρεσίας τους 
να κινητοποιούνται αυτοδικαίως αλλά και να δέχονται υπηρεσιακώς αναφορές και κοινοποιήσεις άλλων ελεγκτι¬ 
κών οργάνων, καταγγελίες πολιτών, από πρωτόκολλα συνεργασίας με άλλους φορείς και συμμετοχή σε μεικτά κλι¬ 
μάκια ελέγχου για πραγματοποίηση ελέγχων σε καταστήματα και υπαίθριες αγορές που λειτουργούν μόνο βραδι¬ 
νές ώρες (όπως, μπαρ, κέντρα διασκέδασης, χώρους συγκέντρωσης πλήθους και συναυλίες, εκδηλώσεις, εθνικές 
και θρησκευτικές εορτές, εστιατόρια-ταβέρνες και λοιπά παρόμοια καταστήματα) στα οποία γίνεται διενέργεια, 
1) Δειγματοληψιών τροφίμων και ποτών που αφορούν την Δημόσια Υγεία, 2) Ελέγχων που αφορούν την εφαρ¬ 
μογή του νόμου σχετικά με την ΥΑ-91354/2017 "Κωδικοποίηση Κανόνων Διακίνησης και Εμπορίας Προϊό¬ 
ντων και Παροχής Υπηρεσιών κανόνες ΔΙΕΠΠΥ" όπου και επιβάλλονται τα ανάλογα πρόστιμα, 3) Ελέγχων τή¬ 
ρησης των απαιτούμενων εγγράφων διακίνησης και διάθεσης προϊόντων και φορολογικών στοιχείων όπου 
επιβάλλονται τα ανάλογα πρόστιμα καθώς και σε καταστήματα και υπαίθριες αγορές που λειτουργούν μόνο απο¬ 
γευματινές ώρες - Κυριακές και εξαιρέσιμες όπου πραγματοποιούνται ανάλογα με το αντικείμενο οι προαναφερ- 
θέντες έλεγχοι των βραδινών ωρών καθώς επίσης και 1) Έλεγχοι Μέτρων και Σταθμών σε Πρατήρια Καυσίμων και 
Εμπορικά Καταστήματα 2) Έλεγχοι διακίνησης εμπορευμάτων και προϊόντων σε ακριτικές περιοχές του Νομού 
3) Έλεγχοι παραγωγής αγροτικών προϊόντων και κτηνοτροφικών εγκαταστάσεων 4) Καθώς και έλεγχοι Πλανόδιου Εμπο¬ 
ρίου και παραεμπορίου, από τα κλιμάκια ΚΕΛΑΥΕ, οι οποίοι γίνονται απογεύματα, Κυριακές και εξαιρέσιμες που συνήθως 
δραστηριοποιούνται οι πλανόδιοι έμποροι. Επίσης, η Υπηρεσία κινείται τις περισσότερες φορές άμεσα μετά από πληρο¬ 
φορίες ή καταγγελίες και κατά τη διενέργεια των ελέγχων, οι αρμόδιοι υπάλληλοι έχουν καθήκοντα ειδικού ανακριτικού 
υπαλλήλου, σύμφωνα με τις διατάξεις του Κώδικα Ποινικής Δικονομίας (αρ. 18 του ν. 4177/2013), αποφασίζουμε: 

Εγκρίνουμε την καθιέρωση υπερωριακής εργασίας του τμήματος Εμπορίου και Τουρισμού της Δ/νσης Ανάπτυξης 
Π.Ε. Ιωαννίνων κατά τις απογευματινές, νυχτερινές ώρες καθώς και τις Κυριακές και εξαιρέσιμες ημέρες, με αμοιβή, 
για το έτος 2018, όπως παρακάτω: 


ΠΕΡΙΦΕΡΕΙΑ ΗΠΕΙΡΟΥ 

ΑΡΙΘΜΟΣ ΥΠΑΛΛΗΛΩΝ 
ΓΙΑ ΑΠΟΓΕΥΜΑΤΙΝΕΣ 
ΥΠΕΡΩΡΙΕΣ/ΩΡΕΣ 

ΑΡΙΘΜΟΣ ΥΠΑΛΛΗΛΩΝ 

ΓΙΑ ΝΥΧΤΕΡΙΝΕΣ ΚΥΡΙΑΚΕΣ 
ΚΑΙ ΕΞΑΙΡΕΣΙΜΕΣ ΗΜΕΡΕΣ 
/ΩΡΕΣ 

ΠΙΣΤΩΣΗ ΓΙΑ 

ΑΠΟΓΕΥΜΑΤΙΝΕΣ ΥΠΕΡΩΡΙΕΣ 
ΣΕ ΕΥΡΩ 

ΠΙΣΤΩΣΗ ΓΙΑ ΝΥΧΤΕΡΙΝΕΣ 
ΚΥΡΙΑΚΕΣ ΚΑΙ ΕΞΑΙΡΕΣΙΜΕΣ 
ΥΠΕΡΩΡΙΕΣ ΣΕ ΕΥΡΩ 

Π.Ε. ΙΩΑΝΝΙΝΩΝ 

11/2640 

11/2112 

9.500,00€ 

7.400,00€ 


Σε κάθε περίπτωση, οι ώρες απογευματινής απασχόλησης ανά υπάλληλο δεν θα υπερβαίνουν τις εκατόν είκοσι 
(120) ανά εξάμηνο και κατά τις νυχτερινές, Κυριακές και εξαιρέσιμες ημέρες, τις ενενήντα έξι (96) ώρες ανά εξάμηνο. 

Η ονομαστική κατανομή κατά είδος εργασίας (απογευματινής, νυχτερινής και εξαιρέσιμων) των παραπάνω ωρών 
θα γίνει με νεότερες αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 23 Φεβρουάριου 2018 
Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 


Αριθμ. 23945π.ε. (3) 

Καθορισμός εσωτερικού κανονισμού της κλινικής με τίτλο: «Α Παθολογική Κλινική» του Τομέα Παθολογί¬ 
ας τουΤμήματος Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

Ι.Τις διατάξεις: 

α) του άρθρου 29 του ν. 4485/2017 (ΦΕΚ 114/τ. Α74-8-2017): «Οργάνωση και λειτουργία της ανώτατης εκπαίδευ¬ 
σης, ρυθμίσεις για την έρευνα και άλλες διατάξεις». 












Τεύχος Β'892/15.03.2018 

β) του άρθρου 60 του ν. 4386/2016 (ΦΕΚ 83/τ. Α7 
11 -5-2016) «Ρυθμίσεις για την έρευνα και άλλες διατά¬ 
ξεις», με το οποίο αντικαταστάθηκε το άρθρο 96 του 
ν. 4310/2014 (258/τ. Α78-12-2014) «Έρευνα, Τεχνολογική 
Ανάπτυξη και Καινοτομία και άλλες διατάξεις» και 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, ο οποίος κυρώθη¬ 
κε με το άρθρο πρώτο του π.δ. 63/2005 (ΦΕΚ 98/τ. Α7 
22-4-2005), 

2. Τη σύμφωνη γνώμη της Συνέλευσης του Τμήματος Ια¬ 
τρικής της Σχολής Επιστημών Υγείας του Αριστοτέλειου 
Πανεπιστημίου Θεσσαλονίκης (συνεδρίαση 13/9-5-2017). 

3. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 55/16-5-2017). 

4. Τις αποφάσεις της Συγκλήτου του Αριστοτέλειου 
Πανεπιστημίου Θεσσαλονίκης σχετικά με: 

4.1. Τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

4.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

5. Τη θετική εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΘ (συνεδρίαση 
με αριθμό 10/15-5-2017) για τον καθορισμό του εσω¬ 
τερικού κανονισμού της Α' Παθολογικής Κλινικής του 
Τομέα Παθολογίας του Τμήματος Ιατρικής της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης. 

6. Την απόφαση της Συγκλήτου του Αριστοτελείου Πα¬ 
νεπιστημίου Θεσσαλονίκης (συνεδρ. με αριθμό 2945/ 
25-7-2017) για τον καθορισμό του εσωτερικού κανονι- 
σμούτης Α' Παθολογικής Κλινικής του Τομέα Παθολογί¬ 
ας του Τμήματος Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονίκης και 
επικαιροποίηση της απόφασης αυτής στη συνεδρίαση 
της Συγκλήτου με αριθμό 2947/19-9-2017. 

7. Το γεγονός ότι ο καθορισμός εσωτερικού κανονι¬ 
σμού της «Α' Παθολογικής Κλινικής» δεν θα βαρύνει 
τον προϋπολογισμό του Αριστοτελείου Πανεπιστημίου 
Θεσσαλονίκης, αποφασίζουμε: 

Τ ον καθορισμό του εσωτερικού κανονισμού της Α' Πα¬ 
θολογικής Κλινικής του Τομέα Παθολογίας τουΤμήματος 
Ιατρικήςτης Σχολής Επιστημών Υγείας του Αριστοτελεί- 
ου Πανεπιστημίου Θεσσαλονίκης. 

Άρθρο 1 

Γνωστικό Αντικείμενο 

Η Α' Παθολογική Κλινική τουΤμήματος Ιατρικής, της 
Σχολής Επιστημών Υγείας, του Αριστοτέλειου Πανεπι¬ 
στημίου Θεσσαλονίκης, ιδρύθηκε στις 30.3.1942 ως 
Τακτική έδρα της Παθολογικής Κλινικής με το ΦΕΚ Α' 
94/21.4.1942. Στις 21.12.1942 μετονομάσθηκε σε τακτική 
Α' έδρα της Παθολογικής Κλινικής (με κανονιστικό διά¬ 
ταγμα που δημοσιεύθηκε στο ΦΕΚ Α' 1/9.1.1943) και με 
τον νόμο υπ'αριθμ. 620, άρθρο ΙΟπροσαρτήθηκε στην 


Ιατρική Σχολή του Πανεπιστημίου Θεσσαλονίκης, ενώ 
ταυτόχρονα με το άρθρο 12 του ιδίου νόμου ιδρύθηκε 
το ομώνυμο Εργαστήριό της με ΦΕΚ Α' 311/19.9.1943. 

Η Α' Παθολογική Κλινική εξυπηρετεί διδακτικές, ερευ¬ 
νητικές και νοσηλευτικές ανάγκες στο γνωστικό αντικεί¬ 
μενο της Παθολογίας. 

Τμήματα, Μονάδες και Εργαστήρια που λειτουργούν 
εντός της Κλινικής υπό την ενιαία Διεύθυνση του Διευ¬ 
θυντή της Κλινικής. 

Η Κλινική συγκροτείται από τα ακόλουθα Τμήματα, 
Μονάδες και Εργαστήρια: 

1. Τμήμα Εσωτερικής Παθολογίας, 

2. Τμήμα Νεφρολογίας, 

3. Τμήμα Γαστρεντερολογίας, 

4. Τμήμα Αιματολογίας, 

5. Τμήμα Λοιμωξιολογίας, 

6. Τμήμα Ενδοκρινολογίας και Μεταβολισμού, 

7. Τμήμα Αρτηριακής Υπέρτασης, 

8. Τμήμα Κλινικής Ανοσολογίας και Νόσων του Συν¬ 
δετικού Ιστού, 

9. Μονάδα Ειδικών Λοιμώξεων, 

10. Μονάδα Τεχνητού Νεφρού, 

11. Μονάδα Περιτοναϊκής Κάθαρσης, 

12. Μονάδα Άσηπτης Νοσηλείας ουδετεροπενικών 
ασθενών, 

13. Μονάδα Μεσογειακής Αναιμίας και δρεπανοκυτ¬ 
ταρικής νόσου, 

14. Διαβητολογικό Κέντρο, 

15. Ομώνυμο Κλινικό Εργαστήριο της Α' Παθολογικής 
Κλινικής, 

16. Εργαστήριο Κλινικής και Μοριακής Ενδοκρινολο¬ 
γίας, 

17. Εργαστήριο Λοιμώξεων και Κλινικής Φαρμακοκι- 
νητικής, 

18. Νεφρολογικό Εργαστήριο, 

19. Εργαστήριο Αρτηριακής Υπέρτασης, 

20. Αιματολογικό Εργαστήριο, και 

21. Γαστρεντερολογικό Εργαστήριο-Ενδοσκοπήσεις 

Άρθρο 2 

Εσωτερικός Κανονισμός 

Ο Εσωτερικός Κανονισμός της Κλινικής καθορίζεται 
με τα επόμενα άρθρα. 

Άρθρο 3 

Αποστολή-Σκοπός-Τομείς Δραστηριότητας 

Η «Α' Παθολογική Κλινική» έχει ως σκοπό: 

Ι.Την κάλυψη των διδακτικών και ερευνητικών ανα¬ 
γκών του Τμήματος Ιατρικής καθώς και άλλων Τμημάτων 
τηςΣχολής Επιστημών Υγείαςτου ΑΠΘ, σεπροπτυχιακό 
και μεταπτυχιακό επίπεδο, σε θέματα που εμπίπτουν στα 
αντικείμενα δραστηριότητας της Κλινικής, όπως αυτά 
απορρέουν από τη σύνθεση της Κλινικής, όπως περι- 
γράφεται στο άρθρο 1 της παρούσης. 

2. Την κάλυψη νέων κλινικών, διαγνωστικών και θερα¬ 
πευτικών αναγκών των ασθενών με προβλήματα Παθο¬ 
λογίας και των επί μέρους ειδικοτήτων της. 

3. Την εκπαίδευση των φοιτητών του Ιατρικού Τμήμα¬ 
τος, της Σχολής Επιστημών Υγείας του ΑΠΘ. 

4. Την εκπαίδευση των μεταπτυχιακών φοιτητών του 
Τμήματος Ιατρικής, της Σχολής Επιστημών Υγείαςτου ΑΠΘ. 

5. Την ειδίκευση ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

6. Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

7. Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

8. Τη συνεργασία και ανταλλαγή επιστημονικών γνώ¬ 
σεων, με άλλα ακαδημαϊκά ή ερευνητικά ιδρύματα της 
ημεδαπής και αλλοδαπής, όσον αφορά ερευνητικά προ¬ 
γράμματα, ανταλλαγή γνώσεων, εκπαίδευση και επιμόρ¬ 
φωση προσωπικού. 

9. Την οργάνωση σεμιναρίων, συμποσίων, συνεδρίων, 
διαλέξεων ή άλλων εκπαιδευτικών επιστημονικών δρα¬ 
στηριοτήτων, με σκοπό την ενημέρωση του ιατρικού και 
λοιπού προσωπικού των Κλινικών του Νοσοκομείου αλλά 
και άλλων πανεπιστημιακών νοσηλευτικών ιδρυμάτων. 

10. Την εκπόνηση και εκτύπωση έντυπων μονογρα¬ 
φιών και βιβλίων για την ενημέρωση σε θέματα παθο¬ 
λογίας. 

Ειδικότερα, το έργο της Α' Παθολογικής Κλινικής δια- 
κρίνεται σε εκπαιδευτικό, ερευνητικό και κλινικό. 

α) Το εκπαιδευτικό έργο περιλαμβάνει την εκπαίδευση 
φοιτητών του Τμήματος Ιατρικής, των μεταπτυχιακών 
φοιτητών του Ιατρικού Τμήματος, των ειδικευομένων 
ιατρών: παθολογίας, νεφρολογίας, αιματολογίας, γα- 
στρεντερολογίας, ενδοκρινολογίας, των εξειδικευομέ- 
νων της λοιμωξιολογίας καθώς και άλλων λειτουργών 
υπηρεσιών υγείας. 

Η εκπαίδευση των φοιτητών είναι θεωρητική και πρα¬ 
κτική και γίνεται από Καθηγητές και υπηρετούντες Λέ¬ 
κτορες της Κλινικής. 

Η θεωρητική εκπαίδευση περιλαμβάνει την παρακο¬ 
λούθηση μαθημάτων, διαλέξεων, σεμιναρίων και εν¬ 
διαφερόντων περιστατικών καθώς και βιβλιογραφική 
ενημέρωση σε όλους τους τομείς που εμπίπτουν στο 
γνωστικό αντικείμενο της παθολογίας. 

Η πρακτική άσκηση περιλαμβάνει την άσκηση των 
φοιτητών, τόσο στην εκτίμηση των πασχόντων ασθε¬ 
νών, όσο και στην εφαρμογή ιατρικών πράξεων και 
τεχνικών επί των ασθενών των διαφόρων τμημάτων 
της Κλινικής. 

Όλα τα μαθήματα και οι ασκήσεις των φοιτητών γίνο¬ 
νται κατ' εφαρμογή του ισχύοντος εκάστοτε προγράμ¬ 
ματος σπουδών του Τμήματος Ιατρικής. 

Η εκπαίδευση των ειδικευομένων και των μετεκπαι- 
δευομένων ιατρών είναι θεωρητική και πρακτική. Η θε¬ 
ωρητική εκπαίδευση περιλαμβάνει μαθήματα στα οποία 
διδάσκονται θέματα παθολογίας ή των επί μέρους ειδι¬ 
κοτήτων της παθολογίας, αντίστοιχα προς το αντικείμενο 
της ειδικότητας την οποία λαμβάνουν, όπως η αιματο¬ 
λογία, η νεφρολογία, η γαστρεντερολογία, η ενδοκρινο¬ 
λογία και για τους εξειδικευόμενους η λοιμωξιολογία. Η 


θεωρητική εκπαίδευση εμπλουτίζεται με τη συμμετοχή 
των ιατρών σε ιατρικά σεμινάρια, συνέδρια και λοιπές 
επιστημονικές εκδηλώσεις που οργανώνει η Κλινική. 

Η πρακτική εκπαίδευση περιλαμβάνει την εκτίμηση, 
παρακολούθηση και θεραπεία των ασθενών με συμμε¬ 
τοχή στις επεμβατικές και μη πράξεις και τεχνικές επί 
των ασθενών, σύμφωνα με τα οριζόμενα από τον Νόμο 
περί ειδικότητας του Ε.Σ.Υ. 

Η εκπαίδευση των εξειδικευομένων της λοιμωξιολογί- 
ας είναι θεωρητική και πρακτική. Η θεωρητική περιλαμ¬ 
βάνει μαθήματα στα οποία διδάσκεται η λοιμωξιολογία, 
σχετική βιβλιογραφική ενημέρωση, συζήτηση και ανά¬ 
λυση κλινικών περιστατικών. Η πρακτική εκπαίδευση 
περιλαμβάνει τη συμμετοχή των εξειδικευομένων στην 
διάγνωση και αντιμετώπιση ασθενών με προβλήματα 
λοιμώξεων, χειρισμό ασθενών με ΑΙΌ5 και σε όλες τις 
εργαστηριακές πρακτικές, επεμβατικές και μη μεθόδους 
διάγνωσης και θεραπείας. 

β) Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από 
τους Καθηγητές και υπηρετούντες Λέκτορες της Κλινικής 
αυτοτελώς ή σε συνεργασία με άλλους Καθηγητές και 
υπηρετούντες Λέκτορες ή ερευνητές του Πανεπιστημίου, 
καθώς και την εκπόνηση πρωτότυπων διδακτορικών 
διατριβών. 

Η ερευνητική δραστηριότητα αποτελεί πρωταρχικό 
μέλημα της Κλινικής και γίνεται με την έγκριση και επί¬ 
βλεψη του Διευθυντή της Κλινικής, με σκοπό την προα¬ 
γωγή της επιστήμης και τη βελτίωση της παρεχόμενης 
περίθαλψης στους ασθενείς. 

γ)Το κλινικό έργο περιλαμβάνει την κλινική διάγνωση, 
την εργαστηριακή διερεύνηση, τη θεραπευτική αντι¬ 
μετώπιση και τη συνολική φροντίδα των ασθενών που 
νοσηλεύονται στην Κλινική και τις ειδικές μονάδες της 
ή παρακολουθούνται σταΤακτικά Εξωτερικά Ιατρεία και 
το Τμήμα Επειγόντων περιστατικών του Νοσοκομείου, 
στο οποίο είναι ενταγμένη η Κλινική. 

Οι Καθηγητές και υπηρετούντες Λέκτορες και οι λοιποί 
ιατροί της Κλινικής συνοδευόμενοι από τους ειδικευ¬ 
όμενους ιατρούς, τους εξειδικευόμενους και ομάδες 
φοιτητών κατά το πρόγραμμα εκπαίδευσής τους, επι¬ 
σκέπτονται τους ασθενείς για ενημέρωση, αντιμετώπιση, 
εφαρμογή και παρακολούθηση της πορεία της ασθένει¬ 
ας και επίλυση των διαφόρων προβλημάτων που ανα¬ 
κύπτουν κατά την νοσηλεία τους. 

Στις επισκέψεις αυτές, στις οποίες παρίστανται οι υπεύ¬ 
θυνοι των τμημάτων ή μονάδων της Κλινικής καθώς και 
ο Διευθυντής, συζητούνται διαγνωστικά και θεραπευτι¬ 
κά προβλήματα των ασθενών με σκοπό την απόκτηση 
γνώσης και την αρτιότερη προσφορά στην προαγωγή 
της υγείας των ασθενών. 

Άρθρο 4 
Προσωπικό 

Η «Α' Παθολογική Κλινική» στελεχώνεται από ια¬ 
τρικό και λοιπό προσωπικό που υπηρετεί στονΤομέα 
Παθολογίας του Τμήματος Ιατρικής του ΑΠΘ και στο 
Νοσοκομείο όπου λειτουργεί. Το ιατρικό προσωπικό 
αποτελείται από τον Διευθυντή της Κλινικής και τους 

Καθηγητές και υπηρετούντες Λέκτορες του Τομέα 
Παθολογίας του Τμήματος Ιατρικής των οποίων η 
επιστημονική ενασχόληση εμπίπτει στα διδακτικά, 
ερευνητικά και κλινικά ενδιαφέροντα της Κλινικής. Το 
προσωπικό αυτό συμπληρώνεται με ειδικούς ιατρούς 
του ΕΣΥ και με ειδικευόμενους που τοποθετούνται 
σύμφωνα με τις ισχύουσες διατάξεις.Το λοιπό προσω¬ 
πικό περιλαμβάνει μέλη Ειδικού Τεχνικού Εργαστηρι¬ 
ακού Προσωπικού (ΕΤΕΠ) και μέλη νοσηλευτικού προ¬ 
σωπικού, των οποίων το έργο καθορίζεται σύμφωνα 
με τις εκάστοτε ανάγκες της Κλινικής. 

Η τοποθέτηση στην Κλινική των Καθηγητών και υπη- 
ρετούντων Λεκτόρων και των μελών ΕΤΕΠ γίνεται με 
τη διαδικασία των διατάξεων της πανεπιστημιακής νο¬ 
μοθεσίας, ενώ των υπολοίπων μελών με τις ισχύουσες 
διατάξεις. 

Άρθρο 5 

Διοίκηση-Αρμοδιότητες 

Ο διευθυντής της Κλινικής εκλέγεται με τριετή θητεία 
από μέλος ΔΕΠ του Τομέα Παθολογίας του Τμήματος 
Ιατρικής του ΑΠΘ και μπορεί να ανήκει στις βαθμίδες 
του καθηγητή, αναπληρωτή καθηγητή και επίκουρου 
καθηγητή. Ο Διευθυντής αναπληρώνεται από το αρ¬ 
χαιότερο μέλος ΔΕΠ της κλινικής, ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
του επίκουρου, (άρθρο 29 του ν. 4485/2017) 

Ο Διευθυντής ασκεί τις αρμοδιότητες μεταξύ των 
οποίων περιλαμβάνονται, η κατάρτιση και υποβολή στη 
Συνέλευση του Τμήματος Ιατρικής και στη Γενική Συνέ¬ 
λευση του οικείου Τομέα του ετήσιου προγράμματος 
λειτουργίας για τις διδακτικές και ερευνητικές δραστη¬ 
ριότητες και μεριμνά για την εφαρμογή του, μεριμνά για 
την υλοποίηση των αποφάσεων των συλλογικών οργά¬ 
νων του Νοσοκομείου στο οποίο λειτουργεί η Κλινική, 
για την παροχή νοσηλευτικού έργου, για τη στελέχωση 
και την οικονομική διαχείριση των εσόδων της Κλινικής, 
για την υποβολή του ετήσιου απολογισμού των δραστη¬ 
ριοτήτων, εισηγείται στη Γενική Συνέλευση του οικείου 
Τομέα για τον ορισμό υπεύθυνων στις ειδικές μονάδες, 
για αναλώσιμα υλικά και για τον κινητό εξοπλισμό και η 
υπογραφή κάθε εγγράφου. 

Τα κριτήρια επιλογήςτων υπευθύνων των ειδικών μο¬ 
νάδων αφορούν την επιστημονική γνώση, τη μετεκπαί¬ 
δευση, τη μακροχρόνια εμπειρία και τη δραστηριότητά 
τους στο αντικείμενο με το οποίο ασχολείται η οικεία 
μονάδα. Οι Επιστημονικά υπεύθυνοι μεριμνούν για την 
απρόσκοπτη λειτουργία της Μονάδας στο πλαίσιο των 
αποφάσεων του διευθυντή και των οδηγιών των οργά¬ 
νων διοίκησης του Νοσοκομείου, στο οποίο λειτουργεί η 
Μονάδα. Ο Διευθυντής μπορεί να καλεί τους υπεύθυνους 
των Μονάδων όταν συζητούνται θέματα της ειδικής μο¬ 
νάδας τους και να αναθέτει συγκεκριμένες αρμοδιότητες 
σε αυτούς. 

Άρθρο 6 

Εγκατάσταση-Υλικοτεχνική Υποδομή 
Η Κλινική είναι εγκατεστημένη στο Πανεπιστημιακό 
Περιφερειακό Γενικό Νοσοκομείο ΑΧΕΠΑ Θεσσαλονί¬ 


κης (ΚΥΑ με αριθμό Α3β/οικ.4407/5-3-1986 ΦΕΚ 142/ 
τ. Β72-4-1986- η οποία κυρώθηκε με το άρθρο 61 του 
ν. 1759/18-3-1988 ΦΕΚ 50/τ. Α718-3-1988). 

Άρθρο 7 

Κανόνες λειτουργίας 

Ο Διευθυντής της Κλινικής έχει την ευθύνη για την εν 
γένει λειτουργία αυτής μετά των Μονάδων - Τμημάτων 
και των Εργαστηρίων της, τη χρησιμοποίηση οργάνων 
και υλικών και την παραμονή των εργαζομένων στους 
χώρους που πραγματοποιούνται Κλινικές και Πειραμα¬ 
τικές μελέτες. Ο Διευθυντής ενημερώνεται και εγκρίνει 
τη διενέργεια κάθε ερευνητικής εργασίας πριν από τη 
διεξαγωγή της και καθορίζει την προτεραιότητα χρήσης 
οργάνων και χώρων, όταν δεν υπάρχει σχετική απόφαση. 

Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευ¬ 
νητικής εργασίας επιστρέφονται μετά τη χρησιμοποί¬ 
ησή τους, στην κατάσταση που έχουν παραδοθεί. Στο 
εργαστήριο τηρούνται κανόνες ασφαλείας και υγιεινής 
σύμφωνα με τα προβλεπόμενα στις κείμενες διατάξεις. 

Διευθυντής 

α. Ο Διευθυντής είναι υπόλογος στη Γενική Συνέλευση 
του Τομέα Παθολογίας, στη Συνέλευση του Τμήματος 
Ιατρικής του ΑΠΘ και στη Διοίκηση του Νοσοκομείου 
ΑΧΕΠΑ. 

Έχει την ευθύνη για την εν γένει λειτουργία της Κλινι¬ 
κής και των Μονάδων της, τη χρήση των οργάνων και 
υλικών που ανήκουν σε αυτήν, την απασχόληση και την 
παραμονή των εργαζομένων, των φοιτητών, των ασθε¬ 
νών και των επισκεπτών στους χώρους της, καθώς και 
για την προστασία των οργάνων και εγκαταστάσεων της 
Κλινικής από βλάβες και αφύσικες φθορές. 

β. Συντονίζει τις δραστηριότητες της Κλινικής, μέσα 
στα πλαίσια της αποστολής της και καθορίζει την προ¬ 
τεραιότητα στην απασχόληση του προσωπικού και στη 
χρησιμοποίηση των διδακτικών, ερευνητικών και δια¬ 
γνωστικών - θεραπευτικών μέσων, οργάνων και χώρων 
της Κλινικής. 

γ. Συντονίζει το διδακτικό, προπτυχιακό και μεταπτυ¬ 
χιακό καθώς και το ερευνητικό έργο της Κλινικής. 

δ. Είναι αρμόδιος για την κατάρτιση και υποβολή του 
ετήσιου προγράμματος λειτουργίας της Κλινικής, για την 
κατανομή των χώρων της Κλινικής και τη στελέχωση 
της με το αναγκαίο προσωπικό, για την οικονομική δι¬ 
αχείριση των πόρων της, την τήρηση των βιβλίων και 
του αρχείου της Κλινικής και την υποβολή του ετήσιου 
απολογισμού των δραστηριοτήτων της. 

ε. Εισηγείται στα αρμόδια όργανα του Τμήματος Ιατρι¬ 
κής για τα διάφορα θέματα της Κλινικής και υπογράφει 
κάθε έγγραφο προς το Νοσοκομείο και τα Πανεπιστη¬ 
μιακά όργανα. 

Στο έργο του συνεπικουρείται από τους υπευθύνους 
των ειδικών Τμημάτων και Μονάδων της Κλινικής, οι 
οποίοι μεριμνούν για την απρόσκοπτη λειτουργία τους. 

Καθηγητές και υπηρετούντες Λέκτορες 
α. Οι υπεύθυνοι των Ειδικών Τμημάτων και Μονάδων 
της Κλινικής υποχρεούνται να φροντίζουν για την εύ¬ 
ρυθμη λειτουργία των Τμημάτων τους, με βάση το κα¬ 
θοριζόμενο, από τον εσωτερικό κανονισμό της Κλινικής, 
πλαίσιο λειτουργίας τους και τις οδηγίες των Οργάνων 
της Διοίκησης του Νοσοκομείου ΑΧΕΠΑ. 

β. Είναι υπόλογοι προς τον Διευθυντή της Κλινικής και 
οφείλουν να είναι ενήμεροι για τις τελευταίες εξελίξεις του 
γνωστικού τους αντικειμένου, καθώς και να συμμετέχουν 
σε όλες τις επιστημονικές συγκεντρώσεις της Κλινικής. 

γ. Είναι υπεύθυνοι για το περιεχόμενο της αντίστοι¬ 
χης διδακτικής ενότητας προς τους ειδικευόμενους και 
την τήρησή του προγράμματος εκπαίδευσής τους. Είναι 
υπεύθυνοι για την πιστή εφαρμογή του εκπαιδευτικού 
προγράμματος της Κλινικής προς τους φοιτητές, καθώς 
και για την αξιολόγηση των δεξιοτήτων και της επάρκει¬ 
ας γνώσεων του μαθήματος της Παθολογίας. 

δ. Οφείλουν να επιτελούν αυτόνομο ερευνητικό έργο 
μόνοι ή σε συνεργασία με τα άλλα Τμήματα της Κλινικής 
ή άλλες Κλινικές και Εργαστήρια του Νοσοκομείου ή του 
Πανεπιστημίου. 

ε. Ασκούν νοσηλευτικό έργο κατά τις υπευθυνότητες 
που ορίζει το οργανόγραμμα της Κλινικής, με τρόπο που 
να εξασφαλίζεται η εκπαίδευση φοιτητών και ιατρών και 
ταυτόχρονα η σωστή περίθαλψη των ασθενών. 

στ. Με ευθύνη των υπευθύνων των Τμημάτων συνέρ¬ 
χονται τα μέλη τους άπαξ της εβδομάδας, με σκοπό την 
οργάνωση των εργασιών, την επίλυση προβλημάτων, 
την βιβλιογραφική ενημέρωση και την ανταλλαγή από¬ 
ψεων στο γνωστικό τους αντικείμενο. Οι Καθηγητές και 
υπηρετούντες Λέκτορες και οι ιατροί του ΕΣΥ οφείλουν 
να είναι σε αγαστή συνεργασία και να ακολουθούν τις 
οδηγίες των υπευθύνων των Τ μη μάτων και των αποφά¬ 
σεων της Διεύθυνσης. 

ζ.Τόσο οι Καθηγητές και υπηρετούντες Λέκτορες, όσο 
και οι ιατροί του ΕΣΥ, καθώς και το παραϊατρικό ή διοικη¬ 
τικό προσωπικό της Κλινικής, οφείλουν να ακολουθούν 
το ωράριο λειτουργίας που καθορίζεται από τον νόμο 
και τον κανονισμό λειτουργίας του ΑΠΘ. Σε περίπτωση 
απουσίας από τις εργασίες της Κλινικής, είναι απαραίτητη 
η χορήγηση σχετικής άδειας (εκπαιδευτικής, κανονικής ή 
αναρρωτικής) με την σύμφωνη γνώμη τόσο των υπευθύ¬ 
νων τωνΤμημάτων, όσο και του Διευθυντή της Κλινικής. 
Ιατροί ΕΣΥ 

Οι ιατροί του ΕΣΥ που υπηρετούν στην Κλινική, οφεί¬ 
λουν να τηρούν όλα όσα προβλέπονται από τον κανο¬ 
νισμό της Κλινικής και τις διατάξεις του ΕΣΥ του Υπουρ¬ 
γείου Υγείας. Οφείλουν να συνδράμουν σε όλο το έργο 
της Κλινικής και να συμμετέχουν σε κάθε δραστηριότητα 
της, εκπαιδευτική, νοσηλευτική και ερευνητική, επιδει¬ 
κνύοντας απρόσκοπτη και στενή συνεργασία με τα μέλη 
ΔΕΠ της Κλινικής. 

Ειδικευόμενοι Ιατροί 

Οι ειδικευόμενοι ιατροί υποχρεούνται να ακολουθούν 
και να εφαρμόζουν πιστά, όσα προβλέπονται από τον 
κανονισμό λειτουργίας της Κλινικής, τους νόμους του 
Υπουργείου Υγείας περί ΕΣΥ και τις αποφάσεις της Διοί¬ 
κησης του Νοσοκομείου. 


Ειδικότερα υποχρεούνται και δικαιούνται: 
α. Να τηρούν και να αξιοποιούν το ωράριο εργασίας 
τους στην Κλινική. 

β. Να εφαρμόζουν και να συμπεριφέρονται με βάση 
την Ιατρική δεοντολογία προς τους ασθενείς και τους 
συναδέλφους τους. 

γ. Να συνεργάζονται αρμονικά με το νοσηλευτικό προ¬ 
σωπικό της Κλινικής. 

δ. Να καλλιεργούν σχέσεις μη ανταγωνιστικές, αλλά 
συνεργασίας μεταξύ τους. 

ε. Να συνεργάζονται αρμονικά και παραγωγικά με συ¬ 
ναδέλφους άλλων Κλινικών και Εργαστηρίων. 

στ. Να συμμετέχουν ενεργά στις διδακτικές επισκέψεις 
των μελών ΔΕΠ της Κλινικής. 

ζ. Να συμμετέχουν στη λειτουργία των Εξωτερικών 
Ιατρείων της Κλινικής. 

η. Να συμμετέχουν στις γενικές και εσωτερικές εφη¬ 
μερίες της Κλινικής κατά το πρόγραμμα της Κλινικής. 

θ. Να ανοίγουν και να τηρούν ενημερωμένο τον ιατρι¬ 
κό φάκελο του ασθενούς. 

ι. Να διαχειρίζονται τα παραπεμπτικά των ασθενών για 
τις εργαστηριακές εξετάσεις. 

ια. Να εκδίδουν θεραπευτικές αγωγές με την σύμφωνη 
γνώμη πάντα των υπευθύνων των Τμημάτων της Κλινι¬ 
κής. 

ιβ. Να εκδίδουν τα σχετικά έγγραφα κατά την έξοδο 
των ασθενών από την Κλινική, όπως είναι το εξιτήριο, το 
ενημερωτικό σημείωμα προςτον ασθενή, η επίκριση για 
τον φάκελο και οι οδηγίες για την φαρμακευτική αγωγή, 
μετά από συνεννόηση και ευθύνη των υπευθύνων των 
Τμημάτων της Κλινικής. 

ιγ. Να απαιτούν από τους εκπαιδευτές - μέλη ΔΕΠ 
και Ιατρούς του ΕΣΥ- τη μετάδοση της γνώσης και την 
απόκτηση δεξιοτεχνίας σε ιατρικές πράξεις του Τομέα 
Παθολογίας. 

ιδ. Να συμμετέχουν ενεργά στη διεξαγωγή κλινικής - ερ¬ 
γαστηριακής έρευνας καθώς και στη συγγραφή εργασιών 
προς δημοσίευση στον ελληνικό και διεθνή ιατρικό τύπο. 

ιε. Να συμμετέχουν σε όλες τις εκπαιδευτικές συγκε¬ 
ντρώσεις της Κλινικής. 

ιστ. Να ενημερώνονται και να ενημερώνουν για την 
επίκαιρη βιβλιογραφία. 

ιζ. Να εφαρμόζουν τα διαγνωστικά και θεραπευτικά 
πρωτόκολλα που εκδίδονται από την Κλινική. 

ιη. Να συμμετέχουν ενεργά, με τη βοήθεια της Κλινι¬ 
κής, σε επιστημονικά συνέδρια της Ελλάδας ή του εξω¬ 
τερικού, για την απόκτηση νέας γνώσης. 

ιθ. Να υπόκεινται κατά την διάρκεια άσκησης τους 
στην Κλινική, σε περιοδική αξιολόγηση, των δεξιοτήτων 
τους και του επιπέδου της απόκτησης γνώσεων. 

κ. Να βοηθούν στην προετοιμασία και διεξαγωγή των 
μαθημάτων. 

Άρθρο 8 
Πόροι - Έσοδα 

Τα έσοδα της Α' Παθολογικής Κλινικής προέρχονται 
από: 

α) Τις πιστώσεις του τακτικού προϋπολογισμού και των 
Δημοσίων Επενδύσεων που διατίθενται από το Τμήμα 

Ιατρικής με τη διαδικασία του άρθρου 4 παρ.16(ε) του 
ν. 2083/1992 (Α' 159) και από το Υπουργείο Υγείας και 
Κοινωνικής Αλληλεγγύης. 

β) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα, τις κληρονομιές, τις δωρεές 
και τις κληροδοσίες που καταλείπονται στο Πανεπιστή¬ 
μιο, εφόσον δεν τίθενται όροι που αντιβαίνουν τους 
σκοπούς της οικείας Κλινικής και του Αριστοτελείου 
Πανεπιστημίου Θεσσαλονίκης. 

γ) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια- 
σμότρίτων. 

δ) Τη διάθεση ερευνητικών και εν γένει επιστημονικών 
προϊόντων. 

στ) Τα έσοδα από την παραχώρηση πνευματικών δι¬ 
καιωμάτων ή διπλωμάτων ευρεσιτεχνίας προϊόντων που 
ανήκουν ή παρήχθησαν στην Κλινική. 

Κάθε χρηματοδότηση οφείλει να έχει τη σχετική έγκρι¬ 
ση των αρμοδίων οργάνων του Πανεπιστημίου σύμφωνα 
με τους νόμους και τον εσωτερικό κανονισμό του Αρι- 
στοτελείου Πανεπιστημίου Θεσσαλονίκης. 

Άρθρο 9 

Τηρούμενα βιβλία 

Τα βιβλία και στοιχεία που τηρούνται στην Κλινική 
είναι τα εξής: 

1. Πρωτόκολλο εισερχόμενης και εξερχόμενης αλλη¬ 
λογραφίας, βιβλίο καταγραφής βαθμολογίας φοιτητών, 
αρχείο ασθενών, φάκελοι οικονομικών στοιχείων, κα¬ 
τάλογοι βιβλίων και οργάνων της Κλινικής, βιβλίο μετα¬ 
βολής προσωπικού, βιβλίο λογοδοσίας νοσηλευτικής 
υπηρεσίας, βιβλίο ιατρικών οδηγιών, βιβλίο οδηγιών 
εφημερίας. 


2. Με απόφαση του Διευθυντή μπορεί ακόμα να τη¬ 
ρείται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Άρθρο 10 
Τίτλος - Σφραγίδα 

1. Ο τίτλος της Κλινικής είναι: «Α' ΠΑΘΟΛΟΓΙΚΗ ΚΛΙΝΙ¬ 
ΚΗ ΤΟΥΤΜΗΜΑΤΟΣΙΑΤΡΙΚΗΣΤΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟ¬ 
ΝΙΚΗΣ» ο οποίος αναγράφεται σε κάθε έντυπό της. Αυτός 
ο τίτλος, καθώς και τα στοιχεία του διευθυντή της Κλινικής 
αναγράφονται στους χώρους του Νοσοκομείου που είναι 
εγκατεστημένη και δραστηριοποιείται η Κλινική. 

2. Η κλινική χρησιμοποιεί για την αλληλογραφία της 
όμοια σφραγίδα με αυτή του Τμήματος Ιατρικής του Το¬ 
μέα Παθολογίας και την προσθήκη του τίτλου της κλι¬ 
νικής καθώς και στρογγυλή σφραγίδα με τον λογότυπό 
της που αναγράφει κυκλικά «Α' ΠΑΘΟΛΟΓΙΚΗ ΚΛΙΝΙΚΗ 
ΠΑΝΕΠΙΣΤΗΜΙΟΥ ΘΕΣ/ΝΙΚΗΣ». 

Ανάλογη σφραγίδα, με τα στοιχεία στην Αγγλική γλώσ¬ 
σα, χρησιμοποιεί η Κλινική για την ξενόγλωσση αλληλο¬ 
γραφία της και τα έγγραφά της. 

Άρθρο 11 
Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Φεβρουάριου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















